|  |
| --- |
| **Standardni obrazac sadržaja dokumenta za savjetovanje** |
| Naziv nacrta zakona, drugog propisa ili akta | **Eksperimentalni kurikulum nastavnoga predmeta Društvo i zajednica za osnovne škole** |
| Stvaratelj dokumenta, tijelo koje provodi savjetovanje | Ministarstvo znanosti i obrazovanja |
| Svrha dokumenta | Primjena Eksperimentalnog kurikuluma nastavnoga predmeta Društvo i zajednica za osnovne škole u sklopu Eksperimentalnog programa »Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja« |
| Datum dokumenta | 18. travnja 2023. |
| Verzija dokumenta | I. |
| **Sažetak**Društvo i zajednica multidisciplinaran je nastavni predmet koji potiče učenike na spoznavanje života pojedinaca i zajednica u sadašnjosti i prošlosti Hrvatske. Svrha mu je stjecanje temeljnih kompetencija za snalaženje u prostoru i vremenu te razumijevanje uloge pojedinca u društvu i zajednici, njihove međuovisnosti i međusobnih utjecaja. Temelj je za učenje i poučavanje predmeta društveno-humanističkog područja u nastavku obrazovanja. |
| **Opis teme, prijedloga ili problema o kojemu se provodi savjetovanje** Nastavni predmet Društvo i zajednica uči se i poučava u prva četiri razreda osnovne škole, 35 sati godišnje. Pridonosi razvoju prostornoga mišljenja, orijentacijskih vještina i kartografske pismenosti, a time i stjecanju temeljnih kompetencija potrebnih za život i snalaženje u prostoru te za organizaciju prostora. Važan je za razumijevanje interakcije prirodne osnove i ljudi koji žive na određenom prostoru. Učenik upoznavanjem zavičajnog prostora i prostora domovine izgrađuje svoj kulturni, osobni, društveni, regionalni i nacionalni identitet uz istodobnu osjetljivost za druge i cjelokupnu životnu zajednicu. Učenjem nastavnog predmeta Društvo i zajednica razvijaju se i kompetencije važne za snalaženje u vremenu i organizaciju određenih vremenskih intervala te za razumijevanje društvenih događaja u prošlosti i sadašnjosti. Naglasak se stavlja na razumijevanje uloge pojedinca u društvu i zajednici, na odgovoran odnos prema sebi, zajednici i društvu, na važnost poštivanja prava i dužnosti, na razvoj poduzetnosti i inovativnosti te spoznavanje mogućeg doprinosa svakog pojedinca kvaliteti i sigurnosti života u zajednici.Vrijednosti stečene učenjem nastavnog predmeta Društvo i zajednica potiču prihvaćanje kulturnih i drugih razlika te uvažavanje drugih uz međusobno razumijevanje i poštovanje. Iskustvenim učenjem i istraživačkim pristupom osigurava se aktivno sudjelovanje učenika u učenju i potiče učenje za demokratske vrijednosti.Nastavni predmet Društvo i zajednica pridonosi ostvarivanju odgojno-obrazovnih očekivanja gotovo svih međupredmetnih tema, posebice Građanskog odgoja i obrazovanja. |
| **Svrha savjetovanja**Svrha savjetovanja je dobiti povratnu informaciju o predloženom Eksperimentalnom kurikulumu nastavnoga predmeta Društvo i zajednica za osnovne škole. Nakon provedenoga postupka savjetovanja sa zainteresiranom javnošću u kurikulumu će se načiniti izmjene i dopune radi njegove primjene u Eksperimentalnom programu »Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja« u trajanju od četiri školske godine. |
| **Metoda savjetovanja koja će se primijeniti**Internetsko savjetovanje. |
| **Problemi o kojima se traži stajalište** |
| **Objašnjenje eventualnih već donesenih odluka i objašnjenje razloga za odabir pojedine opcije** |
| * *Gdje je prikladno, objašnjenje o tome na koga bi prijedlog mogao utjecati i na koji način, uključujući procjenu odnosno izjavu o utjecaju koja se odnosi na vjerojatan utjecaj određenog prijedloga na određene sektore/ciljane skupine (primjerice, na bilo koju provedbenu ulogu ili predviđeno povećanje troškova)*
 |
| **Rok zaprimanja komentara i, gdje god je moguće, prijedlog rokova za ostatak procesa savjetovanja, uključujući izjavu o načinu na koji će biti pružena povratna informacija**Savjetovanje sa zainteresiranom javnošću traje 15 dana. Povratna informacija bit će objavljena u sustavu E-savjetovanja. |
| **Ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite (koordinator savjetovanja)**e-adresa: cds@mzo.hr |
| * *Popis osoba/institucija ili sl. s kojima se provodi savjetovanje; u dokumentu bi se moglo također tražiti od konzultiranih stranaka da predlože organizaciju ili pojedince koji bi/s kojima bi valjalo obaviti savjetovanje*
 |
| * *Zahtjev dionicima da objasne tko su i, gdje je relevantno, koga predstavljaju i koga su posebno dodatno konzultirali*
 |
| * *Izjava da će zaprimljeni komentari biti javno dostupni, osim anonimnih, uvredljivih i irelevantnih komentara koji se neće objaviti*
 |
| * *Objašnjenje eventualnih ograničenja koja bi mogla dovesti u pitanje potpunu primjenu Kodeksa*
 |
| * *Poziv za dostavu povratnih informacija o samom procesu savjetovanja te prijedloga za poboljšanje savjetovanja u budućnosti*
 |